open-index/open-wikipedia-markdown huggingface dataset:
Apollon Limassol FC

**Apollon Limassol** (gréc. Απόλλων Λεμεσού, *Apollon Lemesou)* je cyperský profesionálny futbalový klub, ktorý sídli v meste Limassol). Tím pôsobí v najvyššej národnej klubovej súťaži Prvej divízii. Klub bol založený v roku 1954 a svoje domáce zápasy hráva na štadióne Alphamega Stadium s kapacitou 11 000 miest.

## História klubu
Koncom roku 1953 si družstvo mladých mužov stanovilo za sen a cieľ založenie spolku s národnými a atletickými cieľmi založeného na podpore vzdelanosti a sociálnych zručností svojich mladých členov. Dňa 14. apríla 1954 valné zhromaždenie týchto členov s vedúcim pánom Christakisom Pavlidesom navrhuje založenie atletického zväzu s názvom „APOLLON LIMASSOL“.

Iba tri roky od založenia klubu sa Apollonu podarilo postúpiť do najvyššej cyperskej súťaže kde sa takmer okamžite zastabilizoval. Počas pôsobenia v cyperskej najvyššej súťaži sa klubu štyrikrát podarilo vyhrať titul. Okrem toho vyhral deväťkrát aj domáci pohár a štyrikrát uspel v superpohári.

Okrem futbalu hrá pod značkou Apollon aj družstvo basketbalu a volejbalu.

## Úspechy

* **[[Prvá divízia (Cyprus)|Prvá divízia]] (4x)**
** **Víťazi**: 1990-91, 1993-94, 2005-06, 2021-22
* **[[Cyperský pohár vo futbale|Cyperský pohár]] (9x)**
** **Víťazi**: 1965–66, 1966–67, 1985–86, 1991–92, 2000–01, 2009–10, 2012–13, 2015–16, 2016–17
* **[[Cyperský Superpohár]] (4x)**
** **Víťazi**: 2006, 2016, 2017, 2022

## Apollon Limassol v európskych súťažiach

## Referencie

## Externé odkazy
* Oficiálna stránka

## Zdroj

Kategória:Cyperské futbalové kluby
Kategória:Futbalové kluby založené v 1954
Robert Higgs

**Robert Higgs** (* 1. február 1944) je americký ekonóm a ekonomický historik kombinujúci myšlienky teórie verejnej voľby, novej inštitucionálnej ekonómie a rakúskej ekonomickej školy. Označuje sa ako „libertariánsky anarchista“. Jeho texty v oblastiach ekonómie a ekonomickej histórie pojednávajú najmä o príčinách, význame a dôsledkoch štátneho intervencionizmu a nárastu moci štátu.

## Akademická kariéra
V roku 1968 získal titul PhD v ekonómii na Johns Hopkins University a v minulosti vyučoval na University of Washington (19681983), Lafayette College (19831989) a Seattle University (19891994). V roku 2006 bol hosťujúcim profesorom na Vysokej škole ekonomickej v Prahe. Viedol dizertačné práce na doktorandskom programe na Universidad Francisco Marroquín, kde je v súčasnosti čestným profesorom ekonómie a histórie.

Higgs je od septembra 1994 vedúcim pracovníkom v politickej ekonómii v Independent Institute. Od roku 1994 je editorom časopisu *The Independent Review*, ktorý kvartálne vydáva Independent Institute. Higgs bol taktiež vedúcim pracovníkom Ludwig von Mises Institute a v roku 2015 získal ocenenie „Murray N. Rothbard Medal of Freedom“, ktoré vytvoril podnikateľ George W. Connell.

## Crisis and Leviathan
Higgs vo svojej knihe *Crisis and Leviathan: Critical Episodes in the Growth of American Government* z roku 1987 detailne opisuje spôsoby rastu vládnej moci v histórii. Cieľom knihy je demonštrovať, že súčasné modely na vysvetlenie rastu vlády nevysvetľujú, prečo sa rast historicky vyskytoval skôr nárazovo, ako kontinuálne. Higgs tvrdí, že rast moci vlád sa väčšinou vyskytuje ako odpoveď na skutočné alebo iba domnelé národné "krízy". Keď sa kríza skončí, tak vláda niektoré intervencie zruší, ale zväčša nie všetky. Kniha dokumentuje históriu rastu moci Americkej federálnej vlády od 80. rokov 19. storočia až do 80. rokov 20. storočia. Higgs ako hlavné zdroje tohto rastu považuje ekonomické krízy a vojny.

## Bibliografia
* *[https://cdn.mises.org/The%20Transformation%20of%20the%20American%20Economy,%201865-1914_2.pdf The Transformation of the American Economy, 1865–1914]* (1971)
* *, 1865–1914* (1977)
* *Crisis and Leviathan: Critical Episodes in the Growth of American Government* (1987)
* **' (2004)
* ''Resurgence of the Warfare State: The Crisis Since 9/11'' (2005)
* **' (2006)
* *Politická ekonomie strachu* ("The Political Economy of Fear") (v češtine; 2006)
* *Neither Liberty Nor Safety: Fear, Ideology, and the Growth of Government* (2007)
* *Delusions of Power: New Explorations of the State, War, and Economy* (2012)
* *Taking a Stand: Reflections on Life, Liberty, and the Economy* (2015)

## Referencie

## Zdroj

Kategória:Ekonómovia USA
Kategória:Spisovatelia literatúry faktu
Kategória:Anarchokapitalisti
Kategória:Libertariáni
Kategória:Politickí filozofi
Kategória:Politickí spisovatelia
Kategória:Rakúska ekonomická škola
Kategória:Absolventi Johns Hopkins University
FC Pjunik Jerevan

**Football Club Pjunik Jerevan** (arm. Ֆուտբոլային Ակումբ Փյունիկ Երևան) bežne známy ako **Pjunik** je arménsky profesionálny futbalový klub, ktorý sídli v hlavnom meste Jerevan. Tím pôsobí v najvyššej národnej klubovej súťaži Bardsragujn chumb a je stálym účastníkom najvyššej ligy od svojho založenia v roku 1992. Svoje domáce zápasy hráva na štadióne republiky Vazgena Sargsjana s kapacitou 14 403 miest.

## História klubu
Pjunik založila v roku 1992 arménska futbalová legenda Khoren Oganesian a pôvodne sa klub volal **Homenetmen Jerevan**. Klub okamžite vstúpil do najvyššej arménskej súťaže a hneď na prvý pokus ju aj vyhral. V roku 1995 bol klub premenovaný na súčasný názov.

Počas svojej viac než tridsaťročnej histórie klubu sa Pjunik stal najúspešnejším arménskym klubom. 16-krát sa stali víťazmi domáceho titulu a okrem toho osemkrát vyhrali pohár a desaťkrát sa tešili zo superpoháru.

## Úspechy klubu

* **[[Bardsragujn chumb]] (16x)**
** **Víťazi**: 1992, 1995–96, 1996–97, 2001, 2002, 2003, 2004, 2005, 2006, 2007, 2008, 2009, 2010, 2014–15, 2021–22, 2023–24 
* **[[Arménsky futbalový pohár|Arménsky pohár]] (8x)**
** **Víťazi**: 1995–96, 2002, 2004, 2009, 2010, 2012–13, 2013–14, 2014–15 
* **[[Arménsky superpohár]] (10x)**
** **Víťazi**: 1998, 2002, 2004, 2005, 2007, 2008, 2010, 2011, 2015, 2022

## Pjunik v európskych súťažiach

## Káder mužstva
**Súčasná zostava:**

## Externé odkazy
* fcpyunik.am – oficiálna stránka

## Zdroj

Kategória:Arménske futbalové kluby
Kategória:Futbalové kluby založené v 1992
Kategória:Jerevan
Ladislav Soukup

**Ladislav Soukup** môže byť:

* český právny historik, pozri Ladislav Soukup (právny historik)
* český politik, poslanec Národného zhromaždenia ČSR, pozri Ladislav Soukup (politik)

Soukup, Ladislav
Crescenzio Sepe

**Crescenzio Sepe** (* 2. jún 1943, Carinaro, Talianske kráľovstvo) je taliansky rímskokatolícky kňaz, biskup, kardinál ktorý v rokoch 2006 až 2020 pôsobil ako neapolský arcibiskup. Od roku 2001 do roku 2006 pôsobil v Rímskej kúrií ako prefekt Kongregácie pre evanjelizáciu národov. Kardinálom bol vymenovaný v roku 2001.

## Biografia

### Skorý život
Narodil sa v obci Carinaro v provincii Caserta v Taliansku. Navštevoval seminár v meste Aversa, študoval filozofiu na regionálnom seminári v meste Salerno a teológiu v Ríme. Dňa 12. marca 1967 bol vysvätený za kňaza pre diecézu Aversa. Titul z teológie a kánonického práva získal na Pápežskej lateránskej univerzite a z filozofie na Rímskej univerzite La Sapienza. Vyučoval teológiu na Pápežskej lateránskej univerzita a Pápežskej univerzite Urbaniana. Aby sa pripravil na kariéru v diplomatických službách Svätej stolice vstúpil v roku 1969 na Pápežskú cirkevnú akadémiu.

### Kariéra v Rímskej kúrii
Vstúpil do diplomatických služieb Svätej stolice a v rokoch 1972 až 1975 bol vyslaný do Brazílie. Potom sa vrátil do Ríma a pracoval na Štátnom sekretariáte, najskôr v sekcii pre medzinárodné organizácie a potom v úrade pre informácie a dokumentáciu. V roku 1987 bol vymenovaný za hodnotiteľa sekretariátu pre všeobecné záležitosti.

Sepe bol vymenovaný 2. apríla 1992 za sekretára Kongregácie pre klérus a titulárneho arcibiskupa Gradumu. Biskupské svätenie prijal 26. apríla 1992 z rúk pápeža Jána Pavla II. Dňa 29. septembra 1992 ho pápež Ján Pavol II. vymenoval za člena Pápežskej rady pre pastoráciu migrantov a cestujúcich.

9. apríla 2001 ho pápež Ján Pavol II. vymenoval za prefekta Kongregácie pre evanjelizáciu národov. Pápež Ján Pavol II. ho v konzistóriu 21. februára 2001 vymenoval za kardinála-diakona. Zúčastnil sa ako kardinál volič na konkláve v roku 2005 ktoré zvolilo za pápeža Benedikta XVI. a na konkláve v roku 2013 ktoré zvolilo za pápeža Františka.

### Neapolský arcibiskup
Dňa 20. mája 2006 ho pápež Benedikt XVI. vymenoval za neapolského arcibiskupa.

Bol členom Pápežskej rady pre sociálne komunikácie a Pápežskej rady pre medzináboženský dialóg.

Formálne odišiel z funkcie neapolského arcibiskupa 12. decembra 2020 vymenovaním jeho nástupcu biskupa Domenica Battagliu.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Jánom Pavlom II.

## Iné projekty

## Zdroj

Kategória:Talianski kardináli
Kategória:Talianski rímskokatolícki arcibiskupi
Kategória:Arcibiskupi Neapolskej arcidiecézy
Kategória:Absolventi Pápežskej lateránskej univerzity
Kategória:Absolventi La Sapienzy
Kategória:Osobnosti z Kampánie
Zoznam kardinálov vymenovaných Benediktom VIII.

[náhľad|Umelecká predstava pápeža [Benedikt VIII.|Benedikta VIII. (Chevalier Artaud de Montor: *The Lives and Times of the Popes,* New York, pôvodne vydané v 1842)]]

Toto je **zoznam kardinálov vymenovaných Benediktom VIII.**

## Menovacia politika
Pápež Benedikt VIII. vymenoval počas svojho pontifikátu (10121024) 21 kardinálov. Kreovania sa konali v nepravidelných intervaloch a pri dvoch prelátoch nie je známe, kedy získali kardinálsky titul. Hlava Cirkvi vymenovala najviac hodnostárov (12) v prvom roku vlády.

Spomedzi kreovaných kardinálov sa traja preláti stali neskoršími pápežmi: kardinál Romano si zvolil meno Ján XIX., kardinál Teofilatto bol Benediktom IX. a Giovanni kardinál Graziano sa stal pápežom Gregorom VI.

Poslednou doloženou žijúcou osobou, ktorú pápež Benedikt VIII. vymenoval za kardinála, bol kardinál Teofilatto (neskorší pápež Benedikt IX.). Skonal pravdepodobne v roku 1054 alebo 1056, teda približne 30-32 rokov po pontifikovej smrti.

## Konzistórium v 1012
# Benedetto kardinál de Potio (?1030?)
# Kardinál Azzone (?1021)
# Kardinál Teobaldo (?1044)
# Giovanni kardinál Graziano (?1047/1048), neskôr pápež Gregor VI.
# Kardinál Pietro (?1037?)
# Kardinál Giovanni (?1033?)
# Kardinál Crescenzio (??)
# Kardinál Benedetto (??)
# Kardinál Crescenzio (??)
# Kardinál Giovanni (??)
# Kardinál Crescenzio (??)
# Kardinál Pietro (?1050)

## Konzistórium v 1014
# Kardinál Bosone (?1029)

## Konzistórium v 1015
# Kardinál Raniero (?1044?)
# Lotario kardinál di Segni st. (??)

## Konzistórium v 1020
# Kardinál Benedetto (?1025?)

## Konzistórium v 1021
# Kardinál Pietro (?1037?)
# Kardinál Roberto (?1029?)

## Konzistórium v 1023
# Kardinál Gregorio (?1025)

## Konzistórium s neznámym dátumom
# Kardinál Romano (?1032), neskôr pápež Ján XIX.
# Kardinál Teofilatto (1000?1054/1056), neskôr pápež Benedikt IX.

## Referencie


## Pozri aj
* Zoznam žijúcich kardinálov
* Zoznam kardinálov vymenovaných Sergiom IV. (predchodcom)
* Zoznam kardinálov vymenovaných Jánom XIX. (nástupcom)

## Zdroj

Benedikt 08
Zoznam kardinálov vymenovaných Jánom XVII.

[náhľad|Umelecká predstava pápeža [Ján XVII.|Jána XVII. (Chevalier Artaud de Montor: *The Lives and Times of the Popes,* New York, pôvodne vydané v 1842)]]

Toto je **zoznam kardinálov vymenovaných Jánom XVII.**

## Menovacia politika
Pápež Ján XVII. vymenoval počas svojho skoro 6-mesačného pontifikátu (1003) jedného kardinála. Ten skonal v roku 1005, teda len necelé dva roky po pontifikovej smrti.

## Konzistórium v 1003
# Pietro (?1005)

## Referencie


## Pozri aj
* Zoznam žijúcich kardinálov
* Zoznam kardinálov vymenovaných Silvestrom II. (predchodcom)
* Zoznam kardinálov vymenovaných Jánom XVIII. (nástupcom)

## Zdroj

Ján 17
Kojšová

**Kojšová** () je vrch v južnej polovici Malej Fatry, krajinnom celku Fatransko-tatranskej oblasti. Leží nad obcou Stráňavy, približne  východne od mesta Žilina. Juhozápadne od vrcholu sa nachádza turisticky atraktívny Kojšovský budzogáň.

## Poloha
Nachádza sa v strednej časti Malej Fatry, na severozápadnom okraji geomorfologického podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a zasahuje na katastrálne územie obce Stráňavy a Strečno. Najbližšími sídlami sú západne situované Stráňavy a severne Strečno a Nezbudská Lúčka.
 
## Opis
Kojšová leží na severozápadnom okraji Lúčanskej Fatry, v rázsoche, ktorá vybieha severným smerom zo sedla Javorina. Voda z východných svahov odteká do potoka Javorina, severné odvodňuje menší prítok Váhu a západné prítok Stráňavského potoka. Juhozápadne od vrcholu sa nachádza Kojšovský budzogáň a na ostrohu vedúcom severne k Váhu stojí rozhľadňa Špicák. Na vrchol nevedie značená turistická trasa.

Východným smerom sa nachádza Jedľovina (), Domašín () a Rakytie (), južným Grúň (), Rázsošná (), Úplaz (), Polom () a Hoblík (), západným nadväzuje zvlnená Žilinská pahorkatina bez výraznejších vrchov a severným sa za údolím Váhu dvíha Kysucká vrchovina s vrchmi Straník (), Hradisko () a Želehosť ().

### Výhľady
Vrchol pokrýva súvislý lesný porast, ktorý neumožňuje rozhľad. Z blízkych skalných častí a vyhliadok je možné vidieť okolité vrcholy Malej Fatry, no tiež Žilinskú kotlinu, Súľovské vrchy a Kysuckú vrchovinu.

## Prístup
* po  žlto značenom chodníku:
** od západu z obce Stráňavy
** od severovýchodu z obce Strečno cez Sedlo pod Kojšovou
* po  modrej značke zo sedla Javorina a Sedlo pod Kojšovou

## Referencie

## Pozri aj
* Lúčanská Fatra
* Lúčanské Veterné hole
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy pod 1000 metrov na Slovensku
Kategória:Vrchy v Malej Fatre
Kategória:Vrchy v Lúčanskej Fatre
Kategória:Vrchy v okrese Žilina
Kategória:Stráňavy
Kategória:Strečno (obec)
Cailee Spaenyová

**Cailee Spaenyová** (neprechýlene Cailee Spaeny; * 24. júl 1998, Knoxville, Tennessee, USA) je americká herečka.

## Detstvo
Spaenyová sa narodila v meste Knoxville v štáte Tennessee, vyrastala v štáte Missouri. Má osem súrodencov. Počas dospievanie strávila veľa času v skupine Springfield Little Theatre, kde šesť dní v týždni navštevovala hodiny herectva, hlasu a tanca.

## Kariéra
Jej prvá významná rola bola vo filme *Pacific Rim: Povstanie*, z roku 2018.

V roku 2020 sa pripojila k hlavnému hereckému obsadeniu vo filme *Čarodejnice: Odkaz*. O rok neskôr, hosťovala v televíznom seriáli *Mare z Easttownu*.

V roku 2023 stvárnila Priscillu Presley v životopisnom filme *Priscilla*. Vo filme sa objavila po boku Jacoba Elordiho a Dagmary Dominczyk. Herecký výkon jej vyniesol ocenenie Volpi Cup za najlepšiu herečku na 80. Medzinárodnom filmovom festivale v Benátkach.

V roku 2024 si zahrala vo filmoch *Kolaps* a **.

Spaenyová sa pripojila k hereckému obsadeniu ako Daniel Craig, Glenn Close, Kerry Washington a Josh Brolin v mysterióznom filme *Wake Up Dead Man*, treťom diele série *Na nože*, ktorý by mal mať premiéru v roku 2025.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Osobnosti z Knoxville (Tennessee)
Eilean Donan

**Eilean Donan** je malý ostrov s hradom nachádzajúci sa v Škótsku v Spojenom kráľovstve. Objekt sa nachádza pri dedinách Ardelve a Dornie.

## História
V 6. alebo 7. storočí bola na ostrove založená kresťanská kláštorná stavba, možno zasvätená biskupom Donanom po ktorom je hrad pomenovaný. V 13. storočí, počas vlády Alexandra II., bol postavený hrad na obranu pred severskými výpravami. Hrad mal menšie spojenie s Robertom Bruceom, ale do značnej miery sa vyhýbal zapojeniu do vojen o škótsku nezávislosť. V roku 1331 bol svedkom pochmúrnej udalosti, keď bolo popravených 50 previnilcov a ich hlavy boli vystavené na jeho stenách. Eilean Donan tiež zohral úlohu pri povstaní jakobitov v 17. a 18. storočí, ktoré nakoniec vyvrcholili zničením hradu. Začiatkom 20. storočia prešiel objekt značnými rekonštrukciami. Hrad bol prestavaný podľa zachovaného pôdorysu skorších fáz a bol formálne dokončený v júli 1932.

## Jeden svet nestačí
Hrad Eilean Donan doplnený anténami a satelitmi sa objavil vo filme *[[James Bond: Jeden svet nestačí|Jeden svet nestačí]]* ako severná základňa britskej tajnej služby MI6.

## Galéria

Súbor:Eilean Donan Castle Map 1887.svg|Plán zrúcaniny hradu z roku 1887.
Súbor:EileanDonanInsideView.jpg|Pohľad na vnútorné nádvorie hradu Eilean Donan.
Súbor:Eilean Donan aerial.jpg|Pohľad na hrad z leteckej perspektívy.
Súbor:Eilean Donan in snow.jpeg
Súbor:Eilean Donan castle - 95mm.jpg
Súbor:Eilean Donan night.jpg


## Referencie

## Iné projekty

## Externé odkazy
* Oficiálny web

Kategória:Hrady a zámky v Škótsku
Kategória:Ostrovy Škótska
Kategória:Pamiatkovo chránené budovy kategórie A v Škótsku
Kategória:Stavby v Highland (oblasť rady)
Kategória:Vnútorné Hebridy
Kategória:Lokality z filmov o Jamesovi Bondovi
FC Dinamo Batumi

**FC Dinamo Batumi** (gruz. საფეხბურთო კლუბი დინამო ბათუმი) je gruzínsky profesionálny futbalový klub, ktorý sídli v meste Batumi. Tím pôsobí v najvyššej národnej klubovej súťaži Erovnuli Liga. Klub bol založený v roku 1923 a svoje domáce zápasy hráva na štadióne Adjarabet Arena s kapacitou 20 000 miest.

## História klubu
Klub bol založený v roku 1923 po spojení dvoch miestnych klubov *Mezgvauri* a *Tsiteli Raindi* a vytvorili tak Dinamo Batumi. V časoch Sovietskeho zväzu sa klub pohyboval v nižších divíziách. V 80. rokoch sa klub prebojoval do druhej sovietskej ligy.

Dinamo Batumi boli pri vzniku Erovnuli Liga a až na menšie krízy boli stálymi účastníkmi najvyššej gruzínskej ligy. V sezóne 2021 sa klub po prvýkrát stal majstrom Gruzínska a tento úspech o dva roky zopakoval. Okrem dvoch titulov vyhral vo svojej histórii aj gruzínsky pohár.

## Úspechy klubu

* **[[Erovnuli Liga]] (2x)**
** **Víťaz:** 2021, 2023
* **[[Gruzínsky pohár vo futbale|Gruzínsky pohár]]**
** **Víťaz**: 1998
* **[[Gruzínsky superpohár]] (2x)**
** **Víťaz**: 1997-98, 2022

## Dinamo Batumi v európskych súťažiach

## Káder mužstva
**Súčasná zostava:**

## Referencie

## Externé odkazy
* dinamobatumi.com – oficiálna stránka

## Zdroj

Kategória:Gruzínske futbalové kluby
Kategória:Futbalové kluby založené v 1923
Shamrock Rovers FC

**Shamrock Rovers Football Club** (írsky: *Cumann Peile Ruagairí na Seamróige*) je írsky profesionálny futbalový klub, ktorý sídli v hlavnom meste Dublin. Tím pôsobí v najvyššej národnej klubovej súťaži League of Ireland Premier Division. Klub bol založený v roku 1899 a svoje domáce zápasy hráva na štadióne Tallaght Stadium.

## História klubu
Založenie Shamrock Rovers je sporné medzi priaznivcami klubu. Neexistuje žiadna oficiálna dokumentácia tejto éry. Prvá zmienka o klube v archívoch novín v írskej národnej knižnici pochádza z roku 1901 a tvrdilo sa, že v tomto roku bol klub založený. Výskum Shamrock Rovers Heritage Trust odhalil veľmi stručnú správu v Evening Herald z apríla 1899 o zápase medzi Shamrock Rovers a Rosemount, ktorá potvrdila, že klub existoval prinajmenšom od tej doby.  Jedinými dvomi istotami o vzniku klubu vo vzťahu k roku, v ktorom bol založený, sú fakty, že Rovers hrali prvé dva roky svojej existencie iba exhibičné zápasy a klub sa zaregistroval na Leinster Football Association v roku 1901. spor je o to, či sa dva ročníky exhibičných hier odohrali pred registráciou alebo po nej. 

Shamrock Rovers je najúspešnejší írsky klub, keď sa z titulu tešil 21-krát. Okrem toho sú najúspešnejším klubom vo pohári. Na európskej scéne sa im trikrát podarilo postúpiť do skupinovej fázy niektorej z európskych súťaží pričom dvakrát to bolo do skupiny Európskej ligy UEFA.

## Úspechy klubu

* **[[League of Ireland Premier Division]] (22x)**
** **Víťaz:** 1922/23, 1924/25, 1926/27, 1931/32, 1937/38, 1938/39, 1953/54, 1956/57, 1958/59, 1963/64, 1983/84, 1984/85, 1985/86, 1986/87, 1993/94, 2010, 2011, 2020, 2021, 2022, 2023, 2025
* **[[FAI Cup]] (25x)**
** **Víťaz:** 1924–25, 1928–29, 1929–30, 1930–31, 1931–32, 1932–33, 1935–36, 1939–40, 1943–44,     1944–45, 1947–48, 1954–55, 1955–56, 1961–62, 1963–64, 1964–65, 1965–66, 1966–67, 1967–68, 1968–69, 1977–78, 1984–85, 1985–86, 1986–87, 2019
* **[[League of Ireland Shield]] (18x)**
** **Víťaz:** 1924–25, 1926–27, 1931–32, 1932–33, 1934–35, 1937–38, 1941–42, 1949–50, 1951–52,      1954–55, 1955–56, 1956–57, 1957–58, 1962–63, 1963–64, 1964–65, 1965–66, 1967–68

## Shamrock Rovers v európskych súťažiach

## Káder mužstva
**Súčasná zostava:**

 

## Externé odkazy
* shamrockrovers.ie – oficiálna stránka

Kategória:Írske futbalové kluby
Kategória:Futbalové kluby založené v 1899
Kategória:Šport v Dubline
Lincoln Red Imps FC

**Lincoln Red Imps Football Club** je gibraltársky profesionálny futbalový klub. Tím hráva v najvyššej národnej klubovej súťaži Gibraltar National League. Klub bol založený v roku 1976 a svoje domáce zápasy hrávajú na štadióne Victoria Stadium s kapacitou 5000 miest.

## História klubu
Klub bol založený v roku 1976. Založila ho skupina starého policajného mládežníckeho tímu pod názvom „Blue Batons“, ktorá bola doplnená o hráčov, ktorých prepustil Glacis United a St. Jago’s. Tím bol pomenovaný po anglickom tíme Lincoln City. Zo začiatku pôsobili ako mládežnícky tím no neskôr sa dostal aj do seniorského futbalu. Lincoln Red Imps je najúspešnejším gibraltárskym klubom, ktorý má na konte 28 titulov.

Po tom čo Gibraltár vstúpil do UEFA ako 54. člen, sa Lincoln stal prvým tímom z krajiny, ktorý hral v predkolách Ligy majstrov. Najväčší úspech v európskych súťažiach zaznamenali v sezóne 2021/22 keď sa prebojovali do skupiny Konferenčnej ligy UEFA 2021/22.

## Úspechy klubu

* **[[Gibraltar National League]] (28x)**
** **Víťazi**: 1984–85, 1988–89, 1989–90, 1990–91, 1991–92, 1992–93, 1993–94, 2000–01, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2011–12, 2012–13, 2013–14, 2014–15, 2015–16, 2017–18, 2018–19, 2020–21, 2021–22, 2022–23, 2023–24
* **[[Rock Cup]] (20x)**
** **Víťaz**: 1985–86, 1988–89, 1989–90, 1992–93, 1993–94, 2001–02, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2014, 2015, 2016, 2021, 2021–22, 2023–24

## Lincoln Red Imps v európskych súťažiach

## Káder mužstva
**Súčasná zostava:**

 

## Externé odkazy
* lincolnredimpsfc.co.uk  – oficiálna stránka

## Zdroj

Kategória:Gibraltárske futbalové kluby
Kategória:Futbalové kluby založené v 1976
Liga majstrov UEFA 2025 finále

**Finále Ligy majstrov UEFA 2025** bude finálovým zápasom Ligy majstrov UEFA 2024/2025, 70. sezóny hlavnej európskej klubovej futbalovej súťaže organizovanej UEFA a 33. sezóny od jej premenovania z Európskeho pohára majstrov klubov na Ligu majstrov UEFA. Bude sa hrať v Allianz Arene v Mníchove v Nemecku 31. mája 2025. Bude to prvé finále Ligy majstrov UEFA hrané v novom formáte švajčiarskeho systému.

Víťazi získajú právo hrať proti víťazom Európskej ligy UEFA 2024/2025 v Superpohári UEFA 2025.

## Miesto konania
Toto bude druhé finále Ligy majstrov UEFA v Allianz Arene, prvé sa konalo v roku 2012. Celkovo to bude piate finále európskeho pohára, ktoré sa uskutoční v Mníchove, pričom finále v rokoch 1979, 1993 a 1997 sa konalo na Olympiastadione. Finále bude zároveň deviatym, ktoré sa uskutoční v Nemecku, keďže v rokoch 1959 a 1988 sa konalo aj v Štuttgarte, v roku 2004 v Gelsenkirchene a v roku 2015 v Berlíne, čím sa vyrovná rekordu deviatich finále Európskeho pohára, ktoré sa konali v Taliansku a Španielsku. Allianz Arena predtým hostila zápasy na majstrovstvách sveta vo futbale v roku 2006 a bola vybraná ako hostiteľské miesto pre EURO 2020 a EURO 2024.

### Výber hostiteľa
Výkonný výbor UEFA 16. júla 2021 oznámil, že finále Ligy majstrov UEFA v roku 2023 bude hostiť Atatürkov olympijský štadión v Istanbule namiesto Mníchova. A to z dôvodu, že v Istanbule bolo finále Ligy majstrov dvakrát presunuté do ich mesta kvôli pandémii COVID-19. Pôvodne sa plánovalo, že finále v roku 2020 sa bude konať v Lisabone, ale zápas sa presunul do Lisabonu a hostitelia finále sa posunuli o rok späť, pričom Istanbul namiesto toho získal finále v roku 2021. Niekoľko týždňov pred finále sa však zápas v roku 2021 presunul do Porta kvôli obmedzeniam v cestovaní.

Mníchov, ktorý bol pôvodne vybraný za hostiteľa finále 2022 Výkonným výborom UEFA počas jeho zasadnutia v slovinskej Ľubľane 24. septembra 2019, mal neskôr po zmene hostiteľa finále 2023 hostiť finále 2023. Namiesto toho však bolo mestu pridelené finále 2025 po tom, ako ho z roku 2023 vyradil Istanbul.

## Pred zápasom

### Identita
Vizuálna identita finále Ligy majstrov UEFA 2025 bude predstavená na žrebovaní ligovej fázy v Monaku 29. augusta 2024.

## Zápas

### Detaily
„Domáci“ tím (na administratívne účely) sa určí dodatočným žrebovaním, ktoré sa uskutoční po vyžrebovaní štvrťfinále a semifinále.**<small>Pravidlá zápasu</small>**

* 90 minút
* V prípade potreby 30 minút navyše
* Penaltový rozstrel, ak je skóre stále vyrovnané
* Maximálne dvanásť menovaných náhradníkov
* Maximálne päť striedaní, pričom šieste je povolené v predĺžení
* Maximálne tri možnosti na striedanie, štvrté je povolené v predĺžení

## Referencie

Kategória:Liga majstrov UEFA
Timenor

náhľad|Timenorov podpis (ΤΙΜΕΝΟΡ ΕΠΟΙΕΣΕΝ). Fragment atického čiernofigúrového pohára, cca 520 pred Kr.
**Timenor** () bol grécky hrnčiar pôsobiaci v poslednej štvrtine 6. storočia pred Kr.
 
Známy je len vďaka signatúre na fragmente čiernofigúrovej čaše (atický kylix typu *Band*), datovanej do roku 520 pred Kr., uloženej v parížskom Louvre (Louvre CA 1778)
 

:- text v starogréčtine

Z čaše hrnčiara Timenora sa zachovali len dva fragmenty. Na jednom z nich je zobrazený *gorgoneion* (vyobrazenie hlavy Gorgóny Medúzy) na druhom satyr hrajúci na flaute. Nemecká archeologička Erika Simonová jeho výzdobu pripisuje Amasidovmu maliarovi.

## Referencie

## Iné projekty

Kategória:Hrnčiari starovekého Grécka
Renato Raffaele Martino

**Renato Raffaele Martino** (* 23. november 1932, Salerno, Taliansko – † 28. október 2024, Rím, Taliansko) bol taliansky rímskokatolícky kňaz, biskup, kardinál. Kardinálom bol od roku 2003. Od júna 2014 bol najdlhšie slúžiacim kardinálom-diakonom, kardinálom-protodiakonom. Viac ako 20. rokov pôsobil v diplomatických službách Svätej stolice, z toho 16. rokov ako stály pozorovateľ svätej stolice pri OSN.

## Skóre roky
Renato Raffaele Martino sa narodil 23. novembra 1932 v meste Salerno v Taliansku a za kňaza bol vysvätený v roku 1957. Bol držiteľom doktorátu z kánonického práva a hovoril plynule po taliansky, anglicky, francúzsky, španielsky a portugalsky.

Aby sa pripravil na diplomatickú kariéru, vstúpil v roku 1960 na Pápežskú cirkevnú akadémiu. Do diplomatických služieb Svätej stolice vstúpil v roku 1962, pôsobil v Nikarague, na Filipínach, v Libanone, v Kanade a Brazílie.

## Apoštolský nuncius
Počas pôsobenia na Apoštolskej nunciatúre v Brazílii bol Martino 14. septembra 1980 vymenovaný za apoštolského pronuncia v Thajsku a tiež za apoštolského delegáta v Singapure, Malajzii, Laose a titulárneho arcibiskupa zo Segerme.

## Rímska kúria
Dňa 1. októbra 2002 bol Martino vymenovaný za predsedu Pápežskej rady pre spravodlivosť a pokoj.

Martino bol povýšený do kolégia kardinálov v konzistóriu 21. októbra 2003. Bol jedným z kardinálov ktorí sa zúčastnili na konkláve v roku 2005 ako kardinál volič ktoré zvolilo za pápeža Benedikta XVI.

Bol vymenovaný 11. marca 2006 za predsedu Pápežskej rady pre pastoráciu migrantov a cestujúcich.

## Odchod na dôchodok
Podal svoju rezignáciu podľa potreby, keď dosiahol 75 rokov. Pápež Benedikt XVI. 28. februára 2009 ho zbavil predsedníctva Pápežskej rady pre pastoráciu migrantov a putujúcich národov a vymenoval arcibiskupa Antonia Maria Vegliòa za jeho nástupcu. Dňa 24. októbra 2009 pápež Benedikt XVI. vymenoval kardinála Petra Turksona za nástupcu Martina ako predsedu Pápežskej rady pre spravodlivosť a pokoj.

Dňa 12. júna 2014 sa Martino stal najdlhšie slúžiacim kardinálom diakonom po povýšení kardinála Jeana-Louisa Taurana do hodnosti kardinála-kňaza. Martino odmietol využiť možnosť prijať titul kardinála kňaza po desiatich rokoch vo funkcii kardinála diakona.

Zomrel 28. októbra 2024 v Ríme vo veku 91 rokov.

## Referencie

## Pozri aj
* Zoznam kardinálov vymenovaných Jánom Pavlom II.

## Iné projekty

## Zdroj

Kategória:Talianski kardináli
Kategória:Talianski rímskokatolícki arcibiskupi
Pomsta (telenovela)

***Pomsta*** ( *La revancha*) je americko-venezuelská telenovela z produkcie spoločností Venevisión a Fonovideo v roku 2000. Hlavné postavy stvárnili herci Danna García a Jorge Reyes, v záporných rolách účinkovali Marcela Pezet, Jorge Aravena, Elluz Peraza a Jorge Martínez. Na Slovensku túto telenovelu v premiére vysielala TV JOJ od 25. marca 2003 do 31. októbra 2003.

## Obsadenie
* Danna García – *Mariana Ruiz / Soledad Santander*
* Jorge Reyes – *Alejandro Arciniegas*
* Marcela Pezet – *Isabela Ruiz*
* Jorge Martínez – *Rodrigo Arciniegas*
* Maritza Rodríguez – *Mercedes „Merceditas“ Riverol*
* Jorge Aravena – *Reinaldo Arciniegas*
* Ninel Conde – *Reina Azcárraga*
* Elluz Peraza – *Emperatriz vda. de Azcárraga*
* Henry Zakka – *Oscar Riverol*
* Patricia Álvarez – *Dolores „Lola“ Cienfuegos*
* Alberto Mayagoitia – *Leonardo Manrique*
* Vicente Tepedino – *José Luis Hernández*
* Raquel Bustos – *Rosarito*
* Juan Carlos Bonet – *Sabas*
* Norma Zúñiga – *Providencia Santander*
* Orlando Casín – *Santiago*
* Claudia Reyes – *Brenda*
* Yadira Santana – *Bernarda Rondón*
* Diana Quijano – *Lucía de Arciniegas*
* Felix Manrique – *Enrique „Kike“ Arciniegas*
* Lino Martone – *Guillermo Arciniegas*
* Olimpia Maldonado – *Lupe*
* Rosa Felipe – *Doña Rosa*
* Martha Mijares – *Romelia Hernández*
* Rosalinda Rodríguez – *Tula*
* Omar Moinello – *Álvaro Del Rosal*
* Juan David Ferrer – *Arturo Bustillos*
* Yoly Domínguez – *Fanny*
* Tatiana Capote – *Sandra Castillos*
* Oscar Piloto – *Bruno*
* Alfonso Diluca – *Daniel Argento*
* Steve Roth – *Gustavo Guerra*
* Evelyn Santos – *Daniela Leal*
* Mónica Rubio – *Carolina Reyes*
* Andrés Gutiérrez – *Carlos Alberto Méndez, advokát*
* Yuri Pérez – *súkromný detektív*
* Laura Zerra – *matka predstavená*
* Carlos Caballero – *policajt*
* Xavier Coronel – *advokát*

## Referencie

## Externé odkazy
* 
* 

Kategória:Telenovely USA
Kategória:Venezuelské telenovely
Kategória:Telenovely z 2000
Kategória:Televízne seriály z roku 2000
Kategória:Telenovely televízie Venevisión
Raquel Peñová de Antuñová

Jej Excelencia **Raquel Peñová Rodríguezová de Antuñová** (neprechýlene *Raquel Peña Rodríguez de Antuña*, španielska výslovnosť IPA: [ˈraˈkel peɲa roˈdɾiɡeθ de aŋˈtuɲa]; * 10. september 1966, Santiago de los Caballeros, Dominikánska republika) je dominikánska politička a akademička, ktorá od roku 2020 pôsobí ako 40. viceprezidentka Dominikánskej republiky pod prezidentom Luisom Abinaderom.

## Mladosť a vzdelanie
Peñová sa narodila v Santiago de los Caballeros v Dominikánskej republike 10. septembra 1966 tabakovému priemyselníkovi Rafaelovi Leocadiovi Peñovi Guillénovi a Estele Rodríguezovej. Základné vzdelanie získala na škole Sagrado Corazón de Jesús a stredoškolské na škole De La Salle. Vyštudovala univerzitu Pontificia Universidad Católica Madre y Maestra.

## Kariéra
Peñová začala svoju kariéru po ukončení štúdia v spoločnostiach, ktoré vlastní jej rodina. Stala sa manažérkou v tabakových a obchodných spoločnostiach.

### Profesorka
V roku 2000 sa Peñová stala profesorkou univerzity Pontificia Universidad Católica Madre y Maestra.

### Podpredsedníctvo
V roku 2019 bola Peñová vybraná Luisom Abinaderom ako viceprezidentská kandidátka strany Partido Revolucionario Moderno vo voľbách v roku 2020. Dňa 5. júla 2020 voľby spolu s Abinaderom vyhrala. Dňa 16. augusta 2020 Peñová zložila sľub.

## Referencie

## Iné projekty

## Zdroj

Kategória:Politici Dominikánskej republiky
Eurolines

[náhľad|Autobus Belintoustri [Bova Futura]]
**Eurolines** je združenie európskych autobusových dopravcov poskytujúcich medzinárodné dopravné služby pod spoločnou značkou. Je registrované v Belgicku ako nezisková organizácia pôsobiaca od roku 1985.

Sieť Eurolines pokrývala väčšinu európskych krajín a Maroko. Súčasťou združenia je viacero spoločností.

Najväčšiu časť Eurolines, patriacej do skupiny Transdev kontrolovanej francúzskou vládou, kúpila v apríli 2019 nemecká spoločnosť Flixmobility a zaradila ju do siete FlixBus. Prevzatie sa týkalo aktivít Eurolines vo Francúzsku, Holandsku, Belgicku, Česku a Španielsku.

## Referencie

## Iné projekty

## Zdroj

Kategória:Autobusoví dopravcovia
Wang Čchi-šan

**Wang Čchi-šan** (, ; * 19. júl 1948, Čching-tao, Šan-tung) je čínsky politik, v rokoch 20182023 viceprezident Čínskej ľudovej republiky. V rokoch 2003 až 2007 bol starosta Pekingu, v rokoch 2008 až 2013 podpredsedom vlády. V rokoch 20122017 bol členom Stáleho výboru politbyra Komunistickej strany Číny a tajomníkom Ústrednej komisie pre kontrolu disciplíny.

## Život
Wang Čchi-šan sa narodil v meste Čching-tao v provincii Šan-tung, jeho rodina však pochádzala z provincie Šan-si. Po vyštudovaní strednej školy pracoval počas Kultúrnej revolúcie ako poľnohospodár v Jen-ane. Od roku 1971 bol zamestnaný v miestnom múzeu. V rokoch 1973 až 1976 vyštudoval históriu na Severozápadnej univerzite v Si-ane, počas štúdií sa zoznámil so svojou neskoršou manželkou Jao Ming-šan, dcérou vysokého funkcionára. Aj po vyštudovaní univerzity pracoval v múzeu, od roku 1979 v Čínskej akadémii sociálnych vied, neskôr vo výskumných ústavoch Komunistickej strany Číny zameraných na vývoj vidieka. V rokoch 1994 až 1997 viedol China Construction Bank. Jeho manželstvo je bezdetné.

## Politická kariéra
Do komunistickej strany vstúpil v roku 1983 (teda až vo svojich 35 rokoch) a postupne stúpal v straníckej hierarchii. Jeho svokor Jao I-lin bol v tom čase podpredsedom čínskej vlády. V rokoch 2003 až 2007 bol starostom Pekingu, podieľal sa okrem iného aj na organizovaní olympijských hier v roku 2008. V rokoch 2008 až 2013 bol podpredsedom čínskej vlády zodpovedným za financie a obchod.

V rokoch 20122017 bol členom Stáleho výboru politbyra, najmocnejšieho orgánu v Komunistickej strane, a tajomníkom obávanej protikorupčnej Ústrednej komisie pre kontrolu disciplíny. Z tejto pozície riadil protikorupčnú kampaň chytania „tigrov a múch“, ktorú inicioval prezident Si Ťin-pching.

17. marca 2018 bol zvolený za viceprezidenta Číny, funkciu vykonával päť rokov do marca 2023.

## Referencie

## Zdroj

Kategória:Čínski politici
Kategória:Politici Komunistickej strany Číny
Hlas v súdnej sieni

***Hlas v súdnej sieni*** (), je román na pomedzi detektívky a sci-fi trileru, od ruského spisovateľa Zinovija Jurieva.

## Slovenské vydanie
V slovenčine vyšla kniha v roku 1978 ako 72. zväzok, v edícii „Labyrint“ vo vydavateľstve Smena.

## Dej
Autor sa v románe zameriava na notoricky známu vec, a to že pokrok v technike, nemusí vždy iba slúžiť pre dobro ľudstva. Ak sa totiž dostane do nesprávnych rúk, môže znamenať hrozbu pre mnohých nič netušiacich ľudí.

V bližšie nešpecifikovanej, ale pravdepodobne nie veľmi vzdialenej budúcnosti, keď po uliciach jazdia elektromobily, v súdnych sieňach znie cvakanie sudcovských a prokurátorských počítačov a najťažší zločinci si môžu vybrať trestom smrti a takzvanou "úplnou premenou" osobnosti, čiže psychokorekciou, ktorá z nich robí krotkých, pokorných ľudí. Inak sa ale svet nezmenil. Ešte stále sa kradne a vraždí, strieľa sa z pištolí a existujú zločinecké syndikáty. Azda ani netreba dodávať, že sme v Amerike. Hoci je to Amerika budúcnosti, takmer ničom sa nelíši od súčasnej.

Hrdinom príbehu je chudobný, prakticky nezamestnaný advokát: advokátske povolanie takmer vymiera, neschopné obstáť v konkurencii s komputermi. Jason Rondol, jeden z posledných mohykánov, pripomínajúci svojimi duelmi so štátnym zástupcom Parryho Masona a zmyslom pre humor Phila Marlowa, má po dlhom čase možnosť obhajovať klienta obvineného z vraždy, o ktorom si sám nie je načistom, či je vynný, alebo nie.

Keď sa usiluje na vlastnú päsť vypátrať pravdu, podarí sa mu zapliesť do nebezpečnej hry s gangstermi a hrozí mu smrť, pred ktorou ho zachráni za cenu veľkých obetí priateľ. Na záver, keď je Rondol sám súdený pre vraždu, znova dokáže v súdnej sieni notoricky známu vec, a to že technický pokrok nemusí vždy iba slúžiť v prospech ľudstvu. Ak sa totiž dostane do nesprávnych rúk, môže znamenať hrozbu pre mnohých nič netušiacich ľudí.

## Externé odkazy
Zinovij Juriev: Hlas v súdnej sieni – Databazeknih.cz

## Zdroj

Kategória:Knihy z 1975
Kategória:Detektívne romány
Kategória:Ruské romány
Cartoonito

**Cartoonito** je obchodná značka používaná spoločnosťou Warner Bros. Discovery pre kolekciu televíznych sietí a programových blokov zameraných na deti predškolského veku.

## Programy

* *Show Toma a Jerryho*
* *Looney Tunes: Nové príbehy*
* Grizzlyho problémy
* *Yabba dabba dinosaury*
* *[[Scooby-Doo]]*
* *Băuturi alcoolice* (len v Rumunsku)
* *Wacky Races*
* *Garfield Originals*
* *Taffy*
* *Mr Bean: Animované príbehy*

## Iné projekty

Kategória:Detské televízne stanice
Kategória:Televízne stanice v USA
Kategória:Televízne stanice v Spojenom kráľovstve
Rhona Mitraová

**Rhona Natasha Mitra** (* 9. august 1976, Londýn, Spojené kráľovstvo) je anglická herečka. 

## Detstvo a mladosť

Rhona Mitraová sa narodila oblasti Paddington, v Londýne ako dcéra chirurga. Jej otec je bengálskeho indického pôvodu, zatiaľ čo jej matka je írskeho pôvodu. Narodila sa ako prostredné dieťa v rodine a má staršieho a mladšieho brata. Herečkini rodičia sa rozviedli v roku 1984 a počas dospievania bola vychovaná v katolíckej viere. Po rozvode rodičov Mitraová študovala v uzavretých súkromných školách pre dievčatá, no dvakrát bola zo školy vylúčená. 

Ako sedemnásťročná vstúpila Mitraová do hereckej školy pod vedením herečky Judi Dench, ale strávila tam iba jeden rok z požadovaných troch. Počas niekoľkých nasledujúcich rokov Mitraová účinkovala v divadle, hrala v menších úlohách v britských televíznych seriáloch a filmoch a vyskúšala si hudobnú scénu. 

## Kariéra

Mitraová bola predlohou pre Laru Croft v roku 1997, vo videohre *Tomb Raider*. Účinkovala v rôznych filmoch a televíznych seriáloch, ako napríklad *Beowulf* (1999), *[[Správna päťka]]* (1999–2000) či *Bostonské zločiny* (2003–2005).

V roku 2008 si Mitraová zahrala v hlavnej úlohe sci-fi filmu *Súdny deň* a v roku 2009 si zahrala vo filme *Underworld 3: Vzbura Lykanov*, kde účinkovala po boku herca Billa Nighyho. 

V roku 2010 stvárnila jednu z hlavných postáv v televíznom seriáli *Za bránou*. V roku 2012 sa pripojila k hereckému obsadeniu ako Karl Urban, Wentworth Miller, James Marsden a Rachael Taylor vo filme *Loft*. V rovnakom roku si zahrala v televíznom filme *Crisis Point*.

V rokoch 2014 až 2015 účinkovala v televíznom seriáli *Posledná loď*. V roku 2018 bola Mitraová obsadená do televízneho seriálu *[[Supergirl (seriál)|Supergirl]]*.

V roku 2020 spoločne s hercom Theom Jamesom hrala v sci-fi filme *Archive*.

V roku 2024 bolo oznámené, že bude hrať vo filme *Red Sonja*. 

## Súkromný život

Mitraová je bezdetná a nie je vydatá. V roku 2023 účinkovala v televíznej relácii Channel 5 *Ben Fogle: New Lives in the Wild*. 

Mitraová sa vďaka svojmu atraktívnemu vzhľadu opakovane zaradzuje do rôznych hodnotení najkrajších žien sveta. Časopis Maxim ju tak zaradil na 86. miesto v hodnotení Hot-100 v roku 2000 a v roku 2001 na 46. miesto. 

## Externé odkazy
* 
* 

## Zdroj

Kategória:Anglické televízne herečky
Kategória:Anglické filmové herečky
Kategória:Anglické divadelné herečky
Kategória:Anglické osobnosti írskeho pôvodu
Kategória:Anglické osobnosti indického pôvodu
Kategória:Osobnosti z Londýna
Kardinál-protodiakon

[náhľad|Súčasný kardinál-protodiakon je Francúz [Dominique Mamberti|Dominique kardinál Mamberti.]]
**Kardinál-protodiakon** je služobne najstarší z kardinálskeho rádu kardinálov-diakonov, v tomto kardinálskom poriadku je primus inter pares.

## Úlohy kardinála-protodiakona
* *Oznámenie voľby nového pápeža.* Po zakončení konkláve oznamuje (zvyčajne z lodžie požehnanie vatikánskej baziliky) zhromaždenému ľudu voľbu nového pápeža a jeho meno latinskou vetou začínajúcou slovami Habemus papam.
* *Odovzdávanie pálií metropolitom.* Cez sviatok sv. Petra a Pavla (29. júna) v zastúpení pápeža odovzdáva protodiakon pália novým metropolitom. Pálium odovzdáva pri pápežskej inaugurácii aj novému pápežovi.

## Súčasný kardinál-protodiakon
Súčasným kardinálom-protodiakonom (2024) je Dominique Mamberti, ktorý v roku 2025 oznamoval výsledky voľby pápeža Leva XIV. Posledným kardinálom protodiakonom bol od roku 2014 Renato Raffaele kardinál Martino ktorý 28. októbra 2024 zomrel. V rokoch 20112014 ním bol Jean-Louis kardinál Tauran.

## Referencie

## Zdroj

Kategória:Kardináli
Kategória:Cirkevné tituly
Jedľovina (vrch)

**Jedľovina** () je vrch v severnej polovici Malej Fatry, krajinnom celku Fatransko-tatranskej oblasti. Leží nad obcou Varín, približne  východne od mesta Žilina.

## Poloha
Nachádza sa v strednej časti Malej Fatry, na juhozápadnom okraji geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, v okrese Žilina a zasahuje na katastrálne územie obcí Varín a Krasňany. Najbližšími sídlami sú severne situovaná Dolná Tižina, severozápadne sa nachádzajú Krasňany, západne Varín, Strečno a Nezbudská Lúčka a južne Lipovec a Vrútky.
 
## Opis
Jedľovina leží na juhozápadnom okraji Krivánskej Fatry, v rázsoche, ktorá vedie severozápadným smerom zo Suchého cez Kopu (). Severovýchodné svahy klesajú do Doliny Kúr, ktorou voda z tejto časti hrebeňa odteká potokom Kúr do Varínky. Južná časť hrebeňa sa zvažuje do doliny Hradské, ktorou voda odteká Hradským potokom do Váhu. Na vrchol nevedie značená turistická trasa.

Východným smerom sa nachádza Prostá (), Príslopok (), Malý Kriváň (), Stratenec () a Suchý (), južným leží Kopa (), Kľačianska Magura (), Plešel () a Grúň (), západným Domašín (), Kojšová (), Dubeň () a Straník () a severným Hradisko (), Želehosť (), Magura () a Okrúhlica ().

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné vidieť okolité vrcholy Malej Fatry, no tiež Kysuckú vrchovinu, Žilinskú kotlinu, Súľovské vrchy, no pri priaznivých podmienkach aj Oravské, Kysucké a Moravsko-sliezske Beskydy a Javorníky.

## Prístup
Na vrchol nevedie značený turistický chodník, no v blízkom sedle Brestov sa križuje:
*  zelená značka z Varína na rázc. Javorina
*  žlto značený chodník od Chaty pod Suchým

## Referencie

## Pozri aj
* Krivánska Fatra
* Krivánske Veterné hole
* Zoznam vrcholov v Malej Fatre

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Žilina
Kategória:Varín
Kategória:Krasňany (okres Žilina)
Franc Rodé

**Franc Rodé** CM (* 23. september 1934, Domžale, Slovinsko) je slovinsky rímskokatolícky kňaz, biskup, kardinál. Je emeritným prefektom Dikastéria pre inštitúty zasväteného života a spoločnosti apoštolského života, ktorý pôsobil ako prefekt v rokoch 2004 až 2011. V roku 2006 bol povýšený na kardinála.

Do hodnosti kardinála-kňaza ho povýšil 20. júna 2016 pápež František.

## Biografia
### Skorý život a náboženské povolanie
Franc Rodé sa narodil v meste Domžale v Slovinsku neďaleko Ľubľany v Juhoslávii. V roku 1945 on a jeho rodina hľadali útočisko v Rakúsku a neskôr v roku 1948 utiekli do Argentíny. V roku 1952 vstúpil do Misijnej spoločnosti, bežnejšie známej ako vincentíni alebo lazaristi v Buenos Aires kde v roku 1957 zložil svoje večné sľuby. Študoval na Pápežskej univerzite Gregoriana v Ríme a na Katolíckom inštitúte v Paríži, kde v roku 1968 získal doktorát z teológie. Hovorí plynule po slovinsky, španielsky, taliansky, francúzsky a nemecky.

### Pastoračná práca
Za kňaza bol vysvätený biskupom André-Jean-François Defebvre CM 29. júna 1960 v Paríži. V roku 1965 sa na žiadosť svojich predstavených vrátil do Juhoslávie, kde pôsobil ako vicefarár, riaditeľ štúdií a provinčný vizitátor lazaristov a profesor základnej teológie a misiológie na Teologickej fakulte v Ľubľane.

### Arcibiskup
Dňa 5. marca 1997 ho pápež Ján Pavol II. vymenoval za arcibiskupa Ľubľany. Biskupskú konsekráciu prijal dňa 6. apríla 1997 z rúk arcibiskupa Alojzija Šuštara spolu s arcibiskupom Francom Perkom a kardinálom Aloysiusom Ambrozicom.

### Kardinál
Za kardinála diakona bol pápežom Benediktom XVI. vymenovaný dňa 24. marca 2006.

### Kongregácia pre inštitúty zasväteného života
Rode sa vrátil do Rímskej kúrie dňa 11. februára 2004 po vymenovaní za prefekta Kongregácie pre inštitúty zasväteného života a spoločnosti apoštolského života. V januári 2001 odišiel do dôchodku ako prefekt.

Až do svojich 80. narodenín bol členom rôznych kongregácií v Rímskej kúrii: Kongregácie pre Boží kult a disciplínu sviatostí, Kongregácie pre pre biskupov, Kongregácie pre evanjelizáciu národov, Kongregácie pre katolícku výchovu.

Bol jedným z kardinálov, ktorí sa zúčastnili na pápežskom konkláve v roku 2013, ktoré zvolilo pápeža Františka.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Benediktom XIV.

## Iné projekty

## Zdroj

Kategória:Slovinskí kardináli
Kategória:Slovinskí rímskokatolícki arcibiskupi
Kategória:Absolventi Pápežskej univerzity Gregoriany
Kategória:Členovia Európskej akadémie vied a umení
Riga FC

**Riga Football Club** bežne známe ako **Riga FC** je lotyšský profesionálny futbalový klub, ktorý sídli v hlavnom meste Riga. Tím pôsobí v najvyššej národnej klubovej súťaži Virslīga. Klub bol založený v roku 2014 a svoje domáce zápasy hráva na štadióne Skonto.

## História klubu
Klub bol oficiálne zaregistrovaný v apríli 2014. Tím vznikol po zlúčení tímov FC Caramba a Dinamo Riga. Zo začiatku vystupovali ako **FC Caramba/Dinamo**. Po postupe do najvyššej lotyšskej ligy v roku 2015 sa klub premenoval na Riga FC.

Najväčšie úspechy klubu prišli v rokoch 2018, 2019 a 2020 keď Riga získala domáci titul trikrát po sebe. Okrem toho sa tešila aj z dvoch ziskov domáceho pohára.

## Úspechy klubu
* **[[Virslīga]] (4x)**
** **Víťaz**: 2018, 2019, 2020, 2025
* **[[Lotyšský futbalový pohár|Lotyšský pohár]] (2x)**
** **Víťaz**: 2018, 2023
* **Supekausa (2x)**
** **Víťaz**: 2024, 2026

## Riga FC v európskych súťažiach

## Káder mužstva
**Súčasná zostava:**

 

## Referencie

## Externé odkazy
* rigafc.lv – oficiálna stránka

## Zdroj

Kategória:Lotyšské futbalové kluby
Kategória:Futbalové kluby založené v 2014
Kategória:Šport v Rige
Westgate Las Vegas

**Westgate Las Vegas** (v minulosti *The International Hotel*) je hotel, kasíno a luxusný rezort v meste Winchester v Nevade v Spojených štátoch.

Westgate má 2 956 izieb a 305 apartmánov. Vedľa hotelového komplexu sa nachádza viacero kongresových centier.

## História
Začiatky stavby sa datujú do roku 1967, keď bol kúpený areál o 60 akrov. Pozemok stál okolo 5 miliónov dolárov a výstavba jedného z prvých mega rezortov v meste, ktorý mal 30 poschodí a mal viac ako 1500 izieb stála vyše 50 miliónov dolárov. Westgate, rezort vytvorený developerom z Las Vegas Kirkom Kerkorianom, bol otvorený ako International Hotel 2. júla 1969. V 70. a 80. rokoch bol hotel začne rozšírený o dostavané krídla  budovy.

10. februára 1981 došlo v hoteli k požiaru, pri ktorom zomrelo osem ľudí. Slávu si hotel získal aj vďaka mnohým vystúpeniam Elvisa Presleyho v 70. rokoch.

## Diamanty sú večné
V bondovke *[[James Bond: Diamanty sú večné|Diamanty sú večné]]* (1971) so Seanom Connerym sa Westgate Las Vegas volal The Whyte House. Vo filme ho vlastnil miliardár Willard Whyte. Pre potreby filmu bola exteriérová časť budovy zväčšená za pomoci filmových efektov.

## Galéria

Súbor:The Hilton, Las Vegas (1150298580) cropped.jpg|Pohľad na areál z leteckej perspektívy.
Súbor:International Hotel postcard.jpg
Súbor:Las Vegas Hilton-2.jpg
Súbor:West gate hotel Las Vegas Nevada 2022 - 52074246804.jpg|Kasínová časť vo Westgate Las Vegas.


## Referencie

## Iné projekty

## Externé odkazy
* Oficiálny web

Kategória:Architektúra z 1969
Kategória:Hotely vo Winchesteri (Nevada)
Kategória:Lokality z filmov o Jamesovi Bondovi